《寄饯林伯升郎中》
明代·郑潜

拜命青宫出太原，远临闽海抚黎元。连年贡赋疲民力，万里优黎荷圣恩。

驿舍留题诗当画，江亭怀友酒盈樽。欲吟雪竹惭才短，佩玉锵锵上掖垣。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。